62019TO0395(01)_INF
Unionin yleisen tuomioistuimen määräys (kahdeksas jaosto) 3.7.2020– Tognoli ym. v. parlamentti
(yhdistetyt asiat T-395/19, T-396/19, T-405/19, T-408/19, T-419/19, T-423/19, T-424/19, T-428/19, T-433/19, T-437/19, T-443/19, T-455/19, T-458/19–T-462/19, T-464/19, T-469/19 ja T-477/19)
(Kumoamiskanteet – Institutionaalinen oikeus – Euroopan parlamentin jäsenen erityinen asema – Italian vaalipiireistä valitut Euroopan parlamentin jäsenet – Ufficio di Presidenza della Camera dei deputatin (parlamentin edustajainhuoneen pääsihteeristö, Italia) eläkkeistä tekemä päätös nro 14/2018 – Eläkkeiden määrän muuttaminen – Kanteet, joiden tutkittavaksi ottamisen edellytykset selvästi puuttuvat)
1.
Tuomioistuinmenettely – Perustellulla määräyksellä tehty päätös – Edellytykset – Kanne, jonka tutkittavaksi ottamisen edellytykset selvästi puuttuvat tai joka selvästi on oikeudellisesti täysin perusteeton – Soveltamisala
(Unionin yleisen tuomioistuimen työjärjestyksen 126 artikla)
(ks. 40 ja 41 kohta)
2.
Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Valmistelevat toimet – Euroopan parlamentin varainhoidon pääosaston ilmoitus Euroopan parlamentin jäsenten eläkkeiden määrän muuttamisesta – Toimet, joita ei voida pitää lopullisina, eivät sisälly kyseiseen käsitteeseen – Mainittuun ilmoitukseen kohdistuva kanne – Tutkimatta jättäminen
(SEUT 263 artikla)
(ks. 49–57, 59 ja 61 kohta)
3.
Tuomioistuinmenettely – Kanteiden tutkittavaksi ottaminen – Arviointi suhteessa kannekirjelmän jättämisajankohtana vallinneeseen tilanteeseen – Uusi seikka – Alkuperäisten vaatimusten ja kanneperusteiden muuttaminen – Mahdollisuuden edellytyksenä on alkuperäisen vaatimuksen tutkittavaksi ottamisen edellytysten täyttyminen
(Unionin yleisen tuomioistuimen työjärjestyksen 86 artikla)
(ks. 66 ja 67 kohta)
4.
Tuomioistuinmenettely – Kannekirjelmä – Muotovaatimukset – Oikeudenkäynnin kohteen yksilöinti – Yhteenveto kanneperusteista – Kantajan vaatimusten esittäminen selkeällä tavalla
(Euroopan unionin tuomioistuimen perussäännön 21 ja 53 artikla; unionin yleisen tuomioistuimen työjärjestyksen 76 artiklan d alakohta)
(ks. 68 ja 69 kohta)
5.
Kumoamiskanne – Unionin tuomioistuinten toimivalta – Vaatimukset toimielimen velvoittamiseksi toimimaan tietyllä tavalla – Tutkimatta jättäminen
(SEUT 263 ja SEUT 266 artikla)
(ks. 73 kohta)
Aihe
SEUT 263 artiklaan perustuva kanne, jolla vaaditaan kumoamaan jäsenten palkkioista ja sosiaalisista eduista vastaavan Euroopan parlamentin varainhoidon pääosaston yksikön päällikön kantajien osalta laatimat 11.4.2019 päivätyt ilmoitukset, jotka koskevat heidän eläkkeidensä mukauttamista Ufficio di Presidenza della Camera dei deputatin (parlamentin edustajainhuoneen pääsihteeristö, Italia) päätöksen nro 14/2018 1.1.2019 tapahtuneen voimaantulon seurauksena
Ratkaisu
1)
Kanteet jätetään tutkimatta, koska tutkittavaksi ottamisen edellytykset selvästi puuttuvat.
2)
Carlo Tognoli ja muut kantajat, joiden nimet ilmenevät liitteestä, vastaavat omista oikeudenkäyntikuluistaan, ja heidät velvoitetaan korvaamaan Euroopan parlamentin oikeudenkäyntikulut.